**četrtek, 2. april 2020**

**LS1 7.A – 10 učencev, LS1 7.B – 3 učenci in LS1 7.C – 4 učenci – 6. šolska ura - poslano 17-im učencem v Spletno učilnico**

Pozdravljeni učenci!

To uro zaključite primer modnega oblačila **na modelu (moški ali ženski figuri) v tehniki suhe barvice in flomastri, ki ga postavite na modno pisto ali v naravo**.

V kolikor menite, da ste delo že zaključili in imate možnost, lahko preko easistenta ali po mailu na gordana.stucin@os-franaerjavca.si pošljete svoje delo na vpogled. Tako lahko delo pregledam in vam svetujem, če so potrebni še kakšni popravki. Če imate kakšno vprašanje mi lahko tudi pišete.

Če te možnosti nimate, boste delo prinesli v šolo, kjer ga boste ravno tako imeli možnost po pregledu popraviti. Izdelke bomo ocenili po dogovoru na šoli.

Nekateri učenci ste mi že poslali zaključen izdelek . V tem primeru lahko doma naredite modni dodatek ali dodatke npr. ogrlico, uhane, zapestnico iz materialov, ki jih imate mogoče doma (testenine, volna, blago, nit, das masa, karton ali katerikoli drugi material po vaši ideji).

Dodatke (tiste, ki se jih da npr. testenine, das masa, karton) lahko tudi pobarvate s flomastri ali tempera barvicami.

Sami si izberete poslikavo v:

- barvni harmoniji (RU-ZE-MO ali RU-OR-RD ali RD-VI-MO) ali

- komplementarnem kontrastu ( RU-VI ali RD-ZE ali OR-MO)

Snov smo že spoznali pri likovni umetnosti, samo ponovimo. Pazite, da se barve izmenično in ritmično ponavljajo.

V kolikor nimate materialov doma, lahko dodatke enostavno narišete na list A4 ali risalni list A3 format in jih pobarvate po navodilih.

Za vprašanja mi lahko pišete preko easistenta ali po mailu na gordana.stucin@os-franaerjavca.si.

Ker ste nekateri končali in poslali že oboje bomo z naslednjo uro začeli z novo snovjo Kompozicija in kip.

Lep pozdrav,

učiteljica likovne umetnosti